**Obrazec št. 1: PRIJAVNI OBRAZEC**

Prijavitelj Obrazec št. 1 izpolni in odda v spletni aplikaciji »e-Rsklad«, na naslovu [www.r-sklad.si](http://www.r-sklad.si).

Vloga v spletni aplikaciji je prilagojena tehnični izvedbi, zato se nekoliko razlikuje od tega obrazca.

1. **PODATKI O PRIJAVITELJU**

|  |  |
| --- | --- |
| Ime in priimek: |  |
| Stalno bivališče: | Ulica in hišna številka:  Poštna številka:  Pošta: |
| Elektronski naslov: |  |
| Davčna številka: |  |

1. **STATUS PRIJAVITELJA**

|  |  |
| --- | --- |
| 1. Fizična oseba: | DA / NE (označiti)  V primeru DA, prijavitelj izjavlja, da ne opravlja gospodarske dejavnosti, ni upokojenec, ni posameznik, ki opravlja osebno dopolnilno delo, povezano z rokodelstvom oziroma ni nosilec dopolnilne dejavnosti na kmetiji, povezane z rokodelstvom. |
| 1. Upokojenec: | DA / NE (označiti)  V primeru DA, prijavitelj izjavlja, da ima pridobljeno odločbo Zavoda za pokojninsko in invalidsko zavarovanje Slovenije o priznanju pravice do pokojnine ter navede številko odločbe:\_\_\_\_\_\_\_\_\_\_\_\_\_\_\_\_\_\_ |
| 1. Posameznik, ki opravlja osebno dopolnilno delo, povezano z rokodelstvom: | DA / NE (označiti)  V primeru DA, prijavitelj izjavlja, da opravlja osebno dopolnilno delo na podlagi Pravilnika o osebnem dopolnilnem delu (Uradni list RS, št. 94/14, 56/22 in 89/23) iz Priloge 1, seznama del, ki so navedeni pod točko B.1., ter navede zaporedno številko, ki mu jo je ob priglasitvi osebnega dopolnilnega dela dodelil AJPES: \_\_\_\_\_\_\_\_\_\_\_ |
| 1. Nosilec dopolnilne dejavnosti na kmetiji, povezane z rokodelstvom: | DA / NE (označiti)  V primeru DA, prijavitelj izjavlja, da je nosilec dopolnilne dejavnosti na kmetiji, povezane z rokodelstvom, na podlagi 6. točke 3. člena Uredbe o dopolnilnih dejavnostih na kmetiji (Uradni list RS, št. 57/15, 36/18, 151/22 in 4/25) in ima pridobljeno dovoljenje za opravljanje dopolnilne dejavnosti, povezane s tradicionalnimi znanji na kmetiji, storitvami oziroma izdelki (za vsaj eno od dejavnosti iz 1. - 42. in 46. - 49. točke 18. člena te Uredbe) ter navede upravno enoto, ki je izdala dovoljenje: \_\_\_\_\_\_\_\_\_\_\_\_\_\_\_\_\_\_ |

1. **DOKAZILA PRIJAVITELJA**

|  |  |
| --- | --- |
| 1. Naziv PRIZNANI ROKODELEC   (pridobljen na podlagi Zakona o ohranjanju in razvoju rokodelstva) | DA / NE (označiti)  V primeru DA, prijavitelj izjavlja, da ima pridobljen naziv »priznani rokodelec« na podlagi 3. člena Zakona o ohranjanju in razvoju rokodelstva (Uradni list RS, št. 78/23) ter navede številko listine priznani rokodelec, ki jo je izdala Obrtno-podjetniška zbornica Slovenije: \_\_\_\_\_\_\_\_\_\_\_\_\_\_\_\_\_\_\_\_\_\_ , datum izdaje:\_\_\_\_\_\_\_\_\_\_\_\_\_\_\_\_\_ |
| 1. CERTIFIKAT ZA ROKODELSKI IZDELEK (pridobljen na podlagi Zakona o ohranjanju in razvoju rokodelstva) | DA / NE (označiti)  V primeru DA, prijavitelj izjavlja, da ima pridobljen certifikat za rokodelski izdelek na podlagi 9. člena Zakona o ohranjanju in razvoju rokodelstva (Uradni list RS, št. 78/23) ter navede številko certifikata, ki ga je izdala Obrtno-podjetniška zbornica Slovenije: \_\_\_\_\_\_\_\_\_\_\_\_\_\_\_\_\_\_\_\_\_\_,  datum izdaje: \_\_\_\_\_\_\_\_\_\_\_\_ |
| 1. CERTIFIKAT ALI MNENJE ZA IZDELEK DOMAČE IN UMETNE OBRTI   (pridobljen na podlagi Obrtnega zakona) | DA / NE (označiti)  V primeru DA, prijavitelj izjavlja, da ima pridobljen certifikat ali mnenje za izdelek domače in umetne obrti na podlagi 15. člena Obrtnega zakona (Uradni list RS, št. [40/04](https://www.uradni-list.si/glasilo-uradni-list-rs/vsebina/2004-01-1657) – UPB, [117/06](https://www.uradni-list.si/glasilo-uradni-list-rs/vsebina/2006-01-5018) –ZDavP-2, [102/07](https://www.uradni-list.si/glasilo-uradni-list-rs/vsebina/2007-01-5069), [30/13](https://www.uradni-list.si/glasilo-uradni-list-rs/vsebina/2013-01-1129), [36/13](https://www.uradni-list.si/glasilo-uradni-list-rs/vsebina/2013-21-1427) – popr. in [78/23](https://www.uradni-list.si/glasilo-uradni-list-rs/vsebina/2023-01-2479) – ZORR) ter navede številko certifikata oziroma mnenja, ki ga je izdala Obrtno-podjetniška zbornica Slovenije: \_\_\_\_\_\_\_\_\_\_\_\_\_\_\_\_\_,  datum izdaje: \_\_\_\_\_\_\_\_\_\_\_\_\_\_\_\_\_\_ |

**Navodila za izpolnjevanje Obrazca št. 1 – PRIJAVNI OBRAZEC**

VPISOVANJE PODATKOV POD TOČKO 1 – PODATKI O PRIJAVITELJU

Prijavitelj vpiše svoje osnovne identifikacijske podatke (ime in priimek, naslov bivališča, elektronski naslov, davčno številko).

VPISOVANJE PODATKOV POD TOČKO 2 – STATUS PRIJAVITELJA

V kolikor se prijavitelj prijavlja **kot fizična oseba**, potem to označi v razdelek a. S tem se šteje, da prijavitelj ne opravlja dejavnosti, ni upokojenec, ni posameznik, ki opravlja osebno dopolnilno delo, povezano z rokodelstvom oziroma ni nosilec dopolnilne dejavnosti na kmetiji, povezane z rokodelstvom. Temu ustrezno poda tudi izjavo. V kolikor ima prijavitelj status upokojenca (razdelek b.), ima priglašeno osebno dopolnilno delo, povezano z rokodelstvom (razdelek c.) ali je nosilec dopolnilne dejavnosti na kmetiji, povezane z rokodelstvom (razdelek d.), se mora temu ustrezno prijaviti v razdelek b., c. oziroma d.

V kolikor je prijavitelj **upokojenec**, potem v razdelek b. navede številko odločbe Zavoda za pokojninsko in invalidsko zavarovanje Slovenije s katero mu je bila priznana pravica do pokojnine. Izvajalec javnega poziva preveri obstoj odločbe pri Zavodu za pokojninsko in invalidsko zavarovanje Slovenije.

V kolikor prijavitelj **opravlja osebno dopolnilno delo** na podlagi Pravilnika o osebnem dopolnilnem delu (Uradni list RS, št. 94/14, 56/22 in 89/23) iz Priloge 1, seznama del, ki so navedeni pod točko B.1. (izdeluje, prodaja in prikazuje izdelovanje rokodelskih izdelkov v skladu z zakonom, ki ureja ohranjanje in razvoj rokodelstva, in ki niso namenjeni zaužitju), potem v razdelek c. navede zaporedno številko, ki mu jo je ob priglasitvi osebnega dopolnilnega dela dodelila Agencija Republike Slovenije za javnopravne evidence in storitve (AJPES). Izvajalec javnega poziva pri Agenciji Republike Slovenije za javnopravne evidence in storitve (AJPES) preveri ali ima prijavitelj priglašeno opravljanje osebnega dopolnilnega dela. Prijavitelj mora sam poskrbeti, da ima v času opravljanja osebnega dopolnilnega dela kupljeno vrednotnico, ki se glasi na njegovo ime, za dela v zvezi z izdelavo rokodelskega izdelka na podlagi tega javnega poziva.

V kolikor je prijavitelj **nosilec dopolnilne dejavnosti na kmetiji**, povezane z rokodelstvom, potem v razdelek d. navede upravno enoto, ki mu je izdala dovoljenje s katerim izkaže, da opravlja dopolnilno dejavnost na podlagi 6. točke 3. člena Uredbe o dopolnilnih dejavnostih na kmetiji (Uradni list RS, št. 57/15, 36/18, 151/22 in 4/25) in ima pridobljeno dovoljenje za opravljanje dopolnilne dejavnosti, povezane s tradicionalnimi znanji na kmetiji, storitvami oziroma izdelki (za vsaj eno od dejavnosti iz 1. - 42. in 46. - 49. točke 18. člena te Uredbe). Izvajalec javnega poziva pri pristojni upravni enoti preveri ali ima prijavitelj dovoljenje za opravljanje dopolnilne dejavnosti na kmetiji, povezane z rokodelstvom.

VPISOVANJE PODATKOV POD TOČKO 3 – DOKAZILA PRIJAVITELJA

Prijavitelj izkazuje pogoj, da deluje na področju rokodelstva, z vsaj enim izmed naštetih dokazil navedenih v razdelkih a., b. ali c.

V kolikor ima prijavitelj pridobljen **naziv »priznani rokodelec«** na podlagi 3. člena Zakona o ohranjanju in razvoju rokodelstva (Uradni list RS, št. 78/23), potem v razdelek a. navede številko listine priznani rokodelec, ki jo je izdala Obrtno-podjetniška zbornica Slovenije in navede datum izdaje listine. Izvajalec javnega poziva preveri izpolnjevanje pogoja tako, da preveri listino v javnem registru priznanih rokodelcev, ki ga vodi Obrtno-podjetniška zbornica Slovenije.

V kolikor ima prijavitelj pridobljen **certifikat za svoj rokodelski izdelek na podlagi 9. člena Zakona o ohranjanju in razvoju rokodelstva** (Uradni list RS, št. 78/23), potem v razdelek b. navede številko certifikata, ki ga je izdala Obrtno-podjetniška zbornica Slovenije in navede datum izdaje certifikata. Izvajalec javnega poziva preveri izpolnjevanje pogoja tako, da preveri certifikat v javni evidenci certificiranih rokodelskih izdelkih, ki jo vodi Obrtno-podjetniška zbornica Slovenije.

V kolikor ima prijavitelj pridobljen **certifikat ali mnenje za svoj izdelek domače in umetne obrti na podlagi 15. člena Obrtnega zakona** (Uradni list RS, št. [40/04](https://www.uradni-list.si/glasilo-uradni-list-rs/vsebina/2004-01-1657) – UPB, [117/06](https://www.uradni-list.si/glasilo-uradni-list-rs/vsebina/2006-01-5018) –ZDavP-2, [102/07](https://www.uradni-list.si/glasilo-uradni-list-rs/vsebina/2007-01-5069), [30/13](https://www.uradni-list.si/glasilo-uradni-list-rs/vsebina/2013-01-1129), [36/13](https://www.uradni-list.si/glasilo-uradni-list-rs/vsebina/2013-21-1427) – popr. in [78/23](https://www.uradni-list.si/glasilo-uradni-list-rs/vsebina/2023-01-2479) – ZORR), potem v razdelek c. navede številko certifikata oziroma mnenja, ki ga je izdala Obrtno-podjetniška zbornica Slovenije in navede datum izdaje certifikata oziroma mnenja. Izvajalec javnega poziva preveri izpolnjevanje pogoja tako, da preveri certifikat oziroma mnenje v javni evidenci certificiranih rokodelskih izdelkih, ki jo vodi Obrtno-podjetniška zbornica Slovenije.**Obrazec št. 2: PROJEKT**

Prijavitelj Obrazec št. 2 izpolni in odda v spletno aplikacijo »e-Rsklad«, na naslovu [www.r-sklad.si](http://www.r-sklad.si).

Vloga v spletni aplikaciji je prilagojena tehnični izvedbi, zato se nekoliko razlikuje od tega obrazca.

1. **OPIS PROJEKTA**

|  |  |
| --- | --- |
| 1. Kratek naziv (ime) projekta: |  |
| 1. Rokodelska panoga s katero je povezan projekt: | Rokodelska panoga: \_\_\_\_\_\_\_\_\_\_\_\_\_  Številka panoge iz seznama rokodelskih panog:\_\_\_\_ |
| 1. Opis projekta   (v nekaj ključnih stavkih): | Opis rokodelskega izdelka:  Opis razvoja rokodelskega izdelka:  Opis postopka izdelave rokodelskega izdelka:  Rezultat projekta bo rokodelski izdelek, izdelan v fizični obliki. Projektna mapa za rokodelski izdelek bo dokazilo o izvedenem projektu. |
| 1. Terminski načrt izvedbe projekta: | Datum pričetka izvedbe projekta: \_\_\_\_\_\_\_\_\_\_\_\_\_  Datum zaključka izvedbe projekta:\_\_\_\_\_\_\_\_\_\_\_\_\_\_ |

1. **Evidenca vrste opravljenih del in ur v okviru projekta (v word dokumentu):**

|  |  |  |  |  |  |
| --- | --- | --- | --- | --- | --- |
|  | **Vrsta del v okviru projekta** | **VLOGA**  **Opis načrtovanih del prijavitelja** (opisati v nekaj kratkih stavkih ali alinejah)  **in predviden rezultat** (navesti vsaj en rezultat, ki ga bo prijavitelj predložil ob zaključku projekta kot dokazilo o opravljenih delih) | **VLOGA**  **Načrtovano število ur**  (plan) | **ZAHTEVEK ZA IZPLAČILO**  **Opis dejansko opravljenih del** (opisati v nekaj kratkih stavkih ali alinejah, kaj je bilo realizirano)  **in doseženi rezultat(i)** (navesti rezultat ob zaključku projekta kot dokazilo o opravljenih delih) | **ZAHTEVEK ZA IZPLAČILO**  **Dejansko opravljene**  **(realizirane) ure**  (realizacija) |
| 1 | **Kreativne zamisli in iskanje idejnih zasnov:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 2 | **Tehnologija izdelave rokodelskega izdelka:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 3 | **Videz rokodelskega izdelka:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 4 | **Testne različice rokodelskega izdelka:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 5 | **Izdelava končnega rokodelskega izdelka:**  (obvezno izpolniti) | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 6 | **Kratka analiza trga:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 7 | **Zbiranje informacij o oblikah in načinih opravljanja rokodelstva kot dejavnosti:**  (obvezno izpolniti) | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 8 | **Druga dela povezana s projektom:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
|  | **SKUPAJ** | **Načrtovana vrednost projekta:** **\_\_\_\_\_\_\_\_\_\_ EUR**  (načrtovano število ur projekta \* 13,76 EUR/uro, ki je določen kot standardni strošek na enoto za stroške dela za razvoj in izdelavo rokodelskega izdelka na podlagi javnega poziva) | **Načrtovano št. ur projekta: \_\_\_\_** | **Končna vrednost projekta:**  **\_\_\_\_\_EUR**  (dejansko opravljene ure \* 13,76 EUR/uro) | **SKUPNO število dejansko opravljenih**  **(realiziranih) ur:**  **\_\_\_\_\_\_\_** |

**Navodila za izpolnjevanje Obrazca št. 2 – PROJEKT**

VPISOVANJE PODATKOV POD TOČKO 1 – OPIS PROJEKTA

V razdelek a. prijavitelj navede **kratek naziv projekta** s katerim se prijavlja na javni poziv (do 10 besed).

V razdelek b. prijavitelj navede **rokodelsko panogo**, s katero je povezan prijaviteljev projekt (rokodelski izdelek). Prijavitelj opredeli rokodelsko panogo s katero je povezan njegov projekt. Prijavitelj v Obrazcu št. 2 navede ime rokodelske panoge in zaporedno številko rokodelske panoge iz naslednjega seznama rokodelskih panog iz Pravilnika o določitvi rokodelskih panog (Uradni list RS, št. 118/23):

1. apneničarstvo,

2. barvanje in krašenje velikonočnih jajc,

3. bičarstvo,

4. coklarstvo,

5. čevljarstvo,

6. čipkarstvo,

7. dežnikarstvo,

8. glasbilarstvo – izdelovanje glasbil,

9. intarzerstvo in rezbarstvo,

10. izdelovanje cvetja iz papirja in drugih gradiv,

11. izdelovanje cvetnonedeljskih butaric,

12. izdelovanje čolnov drevakov,

13. izdelovanje igrač,

14. izdelovanje izdelkov iz suhega cvetja, dišavnic in zelišč,

15. izdelovanje krpank,

16. izdelovanje lesenih črk za tisk,

17. izdelovanje lutk,

18. izdelovanje mila in naravnih izdelkov za nego telesa,

19. izdelovanje pripadnostnih kostumov,

20. izdelovanje pustnih mask in oprav,

21. izdelovanje trniča,

22. kaligrafija,

23. kamnoseštvo, umetno kamnoseštvo in brusaštvo,

24. klekljarstvo,

25. klesanje črk v kamen,

26. klobučarstvo,

27. kolarstvo,

28. kotlarstvo,

29. kovaštvo (žebljarstvo),

30. krojaštvo in šiviljstvo,

31. lesostrugarstvo,

32. lončarstvo,

33. medičarstvo, lectarstvo in svečarstvo,

34. mizarstvo,

35. nožarstvo,

36. oblikovanje keramike,

37. oglarstvo,

38. opekarstvo,

39. pasarstvo,

40. pečarstvo,

41. peka bogoslužnih oblatov,

42. piparstvo,

43. pletarstvo,

44. pletilstvo – ročno pletenje in kvačkanje,

45. pletnarstvo,

46. polstenje,

47. poslikavanje panjskih končnic,

48. predilstvo,

49. ročna izdelava papirja,

50. ročno knjigoveštvo,

51. sedlarstvo in jermenarstvo,

52. sitarstvo, ščetarstvo in žimarstvo,

53. skodlarstvo,

54. skrilarstvo,

55. slamnikarstvo,

56. slamokrovstvo,

57. slikanje na steklo,

58. sodarstvo,

59. steklarstvo,

60. suhorobarstvo,

61. svilarstvo in svilogojstvo,

62. tapetništvo,

63. tesarstvo,

64. tisk s pomičnimi črkami,

65. tkalstvo,

66. umetniško livarstvo,

67. usnjarstvo in krznarstvo,

68. veziljstvo,

69. zlatarstvo,

70. zvončarstvo.

V razdelku c. prijavitelj **opiše projekt** tako, da v nekaj ključnih stavkih opiše nov rokodelski izdelek (vizualni izgled), njegov načrtovani razvoj (npr. izboljšave, večjo kakovost, dovršenost, napredek, načrtovane rezultate in dosežke) in postopek izdelave rokodelskega izdelka (predvidena dela in aktivnosti). Rezultat projekta bo fizično izdelan rokodelski izdelek in z njim povezana projektna mapa kot dokazilo o izvedenem projektu.

V razdelku d. prijavitelj opredeli **terminski načrt** izvedbe projekta, tako da določi načrtovani datum pričetka projekta in datum zaključka projekta. Projekt se ne sme začeti pred datumom oddaje vloge in se mora končati najkasneje do vključno dne 1. 10. 2025.

VPISOVANJE PODATKOV POD TOČKO 2 – Evidenca vrste opravljenih del in ur v okviru projekta (v word dokumentu):

Prijavitelj opredeli predvideni čas trajanja projekta v urah, tako da opredeli **načrtovane** **ure lastnega dela na projektu**, ki jih bo opravil rokodelec sam.

Prijavitelj ure opredeli **po posameznih vrstah del**, ki so določena pod zaporednimi številkami 1-8, pri čemer opredeli **ure v celih številih**, brez decimalnih vrednosti (1 ura pomeni 60 minut). Posamezna vrsta del lahko ostane tudi neopredeljena (št. ur je enako nič), razen delo, ki se nanaša na izdelavo končnega rokodelskega izdelka in delo zbiranja informacij o oblikah in načinih opravljanja rokodelstva kot dejavnosti, ki morata biti opredeljena. Vsota vseh načrtovanih ur projekta ne sme presegati maksimalnega števila ur kot je določeno v javnem pozivu.

Prijavitelj opredeli **načrtovano** **skupno vrednost projekta** v EUR tako, da zmnoži število vseh načrtovanih ur s standardnim stroškom dela na enoto. Načrtovana vrednost projekta v EUR ne sme presegati zneska kot je določen v javnem pozivu (to je 5.000 EUR).

Prijavitelj v vlogi opredeli načrtovano vrednost projekta (na podlagi predvidenih ur, ki jih oceni sam). Izvajalec javnega poziva bo prijavitelju dodelil sredstva glede na končno vrednost projekta (na podlagi dejansko opravljenih ur). Končna vrednost projekta ne bo smela presegati načrtovane vrednosti projekta.

Za izdelovanje rokodelskega izdelka se šteje aktivno delo in ne »ure čakanja«, na primer čas sušenja, žganja, ohlajevanja, skladiščenja rokodelskega izdelka in podobno.

Prijavitelj pri posameznih točkah 1-8 v nekaj kratkih stavkih (ali alinejah) opiše (ali našteje) predvidena dela v okviru projekta in opredeli predvideno število ur lastnega dela:

1. **Kreativne zamisli in iskanje idejnih zasnov:**

Prijavitelj v nekaj kratkih stavkih opiše svoja dela v okviru te točke, na primer: postopek iskanja idej, oblikovanje koncepta in zasnov, upoštevanje ohranjanja kulturne dediščine, tradicionalnih rokodelskih znanj, spretnosti in veščin, umetniškega in sodobnega oblikovanja, estetike, geografskih značilnosti, lokalnih materialov, izobraževalnih sestavin, prispevka k varovanju okolja, vpliva na trajnost, recikliranje ali podobno.

Prijavitelj navede predvideni rezultat teh del, ki ga bo v projektni mapi predložil kot dokazilo, da so bila dela iz te točke opravljena, na primer: pisni idejni zapis, pisni koncept ali podobno.

1. **Tehnologija izdelave rokodelskega izdelka:**

Prijavitelj v nekaj kratkih stavkih opiše svoja dela v okviru te točke, na primer: izvedljivost, tehnike izdelave, konstrukcija rokodelskega izdelka, omejitve in tveganja pri izdelovanju, funkcionalnost, uporabnost, tehnološke dovršenosti, dimenzije, materiali, kakovost, aplikativnost, izbira orodij za izdelavo in površinsko obdelavo, potrebni kalupi, šablone, vzorci, upoštevanje tradicionalnih in sodobnih rokodelskih tehnik, detajli, repliciranje, dostopnost za invalide ali podobno.

Prijavitelj navede predvideni rezultat teh del, ki ga bo v projektni mapi predložil kot dokazilo, da so bila dela iz te točke opravljena, na primer: opis tehnologije izdelave, načrt delovnega postopka, risbo, skico, digitalno analizo ali podobno.

1. **Videz rokodelskega izdelka:**

Prijavitelj v nekaj kratkih stavkih opiše svoja dela v okviru te točke, na primer: končni videz rokodelskega izdelka, oblikovanje imena (naziva) izdelka, zgodbe rokodelskega izdelka, upoštevanje elementov likovnega reda, estetike, motivike, vzorcev, ornamentike, barv, zvoka, opremljanje rokodelskega izdelka s spremljajočim besedilom, oznakami, črkami, številkami, nameščanje obešank, certifikatov, označevanje z blagovnimi znamkami, kolektivnimi znamkami, geografskimi označbami, upoštevanje avtorskih pravic, izbor embalaže, dekoracije ali podobno.

Prijavitelj navede predvideni rezultat teh del, ki ga bo v projektni mapi predložil kot dokazilo, da so bila dela iz te točke opravljena, na primer: opis končnega videza rokodelskega izdelka, zgodba izdelka, opis opremljanja rokodelskega izdelka ali podobno.

1. **Testne različice rokodelskega izdelka:**

Prijavitelj v nekaj kratkih stavkih opiše svoja dela v okviru te točke, na primer: študije realnosti in izvedljivosti koncepta, izdelovanje testnih različic rokodelskega izdelka, predvidene težave in tveganja pri testnih izdelavah, tudi pri repliciranju, pravilni vrstni red posameznih faz izdelave, spremembe v tehniki, pripomočkih, prilagoditve materialov in orodij, prilagoditve estetskega videza, uvajanje novosti, odkrivanje tehničnih popolnosti, delovanja, uporabnosti rokodelskega izdelka ali podobno.

Prijavitelj navede predvideni rezultat teh del, ki ga bo v projektni mapi predložil kot dokazilo, da so bila dela iz te točke opravljena, na primer: opis namena in ciljev izdelovanja testnih različic rokodelskega izdelka, fotografije osnutkov rokodelskega izdelka oziroma njegovih različic ali podobno.

1. **Izdelava končnega rokodelskega izdelka (obvezno izpolniti):**

Prijavitelj v nekaj kratkih stavkih opiše svoja dela v okviru te točke, na primer: potek izdelovanja rokodelskega izdelka, tudi priprava materialov in orodij ali podobno.Za izdelovanje rokodelskega izdelka se šteje aktivno delo in ne »ure čakanja«, na primer čas sušenja, žganja, ohlajevanja, skladiščenja rokodelskega izdelka in podobno.

Prijavitelj navede predvideni rezultat teh del, ki ga bo v projektni mapi predložil kot dokazilo, da so bila dela iz te točke opravljena, na primer: fotografije rokodelskega izdelka iz posameznih faz postopka izdelave rokodelskega izdelka, opis postopka izdelave rokodelskega izdelka ali podobno.

1. **Kratka analiza trga:**

Prijavitelj v nekaj kratkih stavkih opiše svoja dela v okviru te točke, na primer: preučitev možnosti prodaje rokodelskega izdelka, določitev ciljne skupine kupcev, oblikovanje cene rokodelskega izdelka, pričakovani zaslužek, konkurenti, načini distribucije in dostave, prodajnih poti (tržnice, sejmi, trgovine, spletne trgovine), načini oglaševanja, povezano oglaševanje z drugimi rokodelci in rokodelskimi organizacijami, pospeševanje prodaje, poprodajne storitve za kupce ali podobno.

Prijavitelj navede predvideni rezultat teh del, ki ga bo v projektni mapi predložil kot dokazilo, da so bila dela iz te točke opravljena, na primer: kratka tržna analiza, kratek opis oblik promocije ali podobno.

1. **Zbiranje informacij o oblikah in načinih opravljanja rokodelstva kot dejavnosti (obvezno izpolniti):**

Prijavitelj v nekaj kratkih stavkih opiše svoja dela v okviru te točke, na primer: pridobivanje informacij o pravnoorganizacijskih oblikah in načinih opravljanja dejavnosti, priglasitvi osebnega dopolnilnega dela, statusa s.p., registracije dejavnosti, načinih vodenja poslovnih knjig in evidenc, izdajanja računov, obračunavanja davkov in prispevkov ali podobno.

Prijavitelj navede predvideni rezultat teh del, ki ga bo v projektni mapi predložil kot dokazilo, da so bila dela iz te točke opravljena, na primer: opis pridobljenih informacij povezanih z vstopom v podjetništvo ali podobno.

1. **Druga dela povezana s projektom:**

Prijavitelj v nekaj kratkih stavkih opiše svoja dela v okviru te točke.

Prijavitelj navede predvideni rezultat teh del, ki ga bo v projektni mapi predložil kot dokazilo, da so bila dela iz te točke opravljena, na primer: kratka zabeležka, opis del ali podobno.

**Obrazec št. 3: IZJAVE PRIJAVITELJA**

Prijavitelj Obrazec št. 3 izpolni in odda v spletno aplikacijo »e-Rsklad«, na naslovu [www.r-sklad.si](http://www.r-sklad.si).

Vloga v spletni aplikaciji je prilagojena tehnični izvedbi, zato se nekoliko razlikuje od tega obrazca.

1. **Izjava o rokodelskem izdelku:**

(označiti)\_\_\_Izjavljam, da bom:

1. rokodelski izdelek ustvaril sam in bom v celoti njegov avtor;
2. izvajalcu javnega poziva po zaključku projekta predložil vsaj tri fotografije končno izdelanega rokodelskega izdelka, na način, da bom fotografije oddal na e-naslov [info@srrs.si](mailto:info@srrs.si),
3. zagotovil lastna sredstva za morebitne materialne in druge izdatke, ki so povezani z razvojem in izdelavo rokodelskega izdelka (predmet javnega poziva so stroški dela za razvoj in izdelavo rokodelskega izdelka).
4. **Izjava o vodenju projektne mape:**

(označiti)\_\_\_Izjavljam, da bom:

1. za projekt vodil **projektno mapo**, ki bo vsebovala:
   * evidenco o načrtovanih in dejansko opravljenih (realiziranih) urah po posamezni zaporedni številki vrste del 1-8 (načrtovana dela bom opredelil v vlogi, tako da bom izpolnil tabelo v aplikaciji »e-Rsklad«, na naslovu [www.r-sklad.si](http://www.r-sklad.si), o dejansko opravljenih delih bom poročal tako, da bom izpolnil tabelo v prilogi Zahtevka za izplačilo),
   * dokazila, oštevilčena po posamezni zaporedni številki vrste del 1-8 (hranil bom pri sebi),
   * vsaj tri fotografije končno izdelanega rokodelskega izdelka (oddal jih bom na e-naslov [info@srrs.si](mailto:info@srrs.si) kot prilogo Zahtevka za izplačilo,
   * en primer končno izdelanega rokodelskega izdelka v fizični obliki, označenega z navedbo: »Projekt je financiralo Ministrstvo za gospodarstvo, turizem in šport« ter z znakom SLOVENSKO ROKODELSTVO in logotipom glinene potičnice, (hranil bom pri sebi); opomba: logotipi bodo dostopni na spletni strani [www.srrs.si](http://www.srrs.si);
2. projektno mapo hranil pri sebi še najmanj 5 let po datumu zaključka projekta;
3. v primeru zahteve ali kontrole s strani izvajalca javnega poziva, Ministrstva za gospodarstvo, turizem in šport ali drugih kontrolnih in revizijskih organov, predložil projektno mapo v fizični obliki ali jo pokazal na kraju samem.
4. **Izjava o odgovornosti:**

(označiti)\_\_\_\_\_Pod materialno in kazensko odgovornostjo izjavljam, da:

1. sem se seznanil in se strinjam z vsemi pogoji in zahtevami, ki so navedeni v javnem pozivu in pozivni dokumentaciji ter jih v celoti sprejemam;
2. jamčim, da so vse navedbe, ki so podane v vlogi resnične in ustrezajo dejanskemu stanju.
3. **Izjava o uporabi logotipov:**

(označiti)\_\_\_\_\_Izjavljam, da bom pri navajanju ali predstavljanju rokodelskega izdelka, financiranega na podlagi tega javnega poziva:

1. vključeval navedbo: »Projekt je financiralo Ministrstvo za gospodarstvo, turizem in šport« in znak SLOVENSKO ROKODELSTVO (z logotipom glinene potičnice);
2. upošteval navodila za uporabo znaka SLOVENSKO ROKODELSTVO (z logotipom glinene potičnice) ter hkrati izjavljam, da sem seznanjen, da bo Ministrstvo za gospodarstvo, turizem in šport v primeru kršitev kot imetnik znaka SLOVENSKO ROKODELSTVO (z logotipom glinene potičnice) uveljavljal ukrepe civilne, kazenske ali upravne narave.

**Navodila za izpolnjevanje Obrazca št. 3 – IZJAVE PRIJAVITELJA**

Prijavitelj lahko pri izvedbi projekta sodeluje tudi z drugimi osebami, vendar mora rokodelski izdelek ustvariti sam in biti v celoti njegov avtor. V roku 14 dni po zaključku projekta oziroma najkasneje do 15. 10. 2025 prijavitelj na e-naslov: [info@srrs.si](mailto:info@srrs.si), odda vsaj tri fotografije končno izdelanega rokodelskega izdelka (jih naloži v obliki .jpg ali .tif). Za morebitne materialne in druge izdatke, ki so povezani z razvojem in izdelavo rokodelskega izdelka, prijavitelj zagotovi lastna sredstva (predmet javnega poziva so ure dela za razvoj in izdelavo rokodelskega izdelka). V zvezi s tem poda izjavo pod točko a.

Prijavitelj sprotno dokumentira svoja dela po posameznih točkah 1-8 ter v zvezi s tem vodi projektno mapo, ki jo hrani pri sebi še najmanj 5 let po datumu zaključka projekta. Projektna mapa mora vsebovati:

* + evidenco o načrtovanih in dejansko opravljenih (realiziranih) urah po posamezni zaporedni številki vrste del 1-8 (prijavitelj načrtovana dela opredeli v vlogi, tako da izpolni tabelo v aplikaciji »e-Rsklad«, na naslovu [www.r-sklad.si](http://www.r-sklad.si) (načrtovane ure opredeli v prijavnem obrazcu št. 2, o dejansko opravljenih urah pa poroča v zahtevku za izplačilo, gl. prilogo B k pogodbi o financiranju projekta),
  + dokazila, oštevilčena po posamezni zaporedni številki vrste del 1-8 (prijavitelj hrani pri sebi),
  + vsaj tri fotografije končno izdelanega rokodelskega izdelka (prijavitelj jih odda na e-naslov: [info@srrs.si](mailto:info@srrs.si); gl. prilogo B k pogodbi o financiranju projekta),
  + en primer končno izdelanega rokodelskega izdelka v fizični obliki, ki je označen z navedbo: »Projekt je financiralo Ministrstvo za gospodarstvo, turizem in šport« ter z znakom SLOVENSKO ROKODELSTVO in logotipom glinene potičnice (prijavitelj hrani pri sebi); logotipi bodo dostopni na spletni strani [www.srrs.si](http://www.srrs.si);

V primeru zahteve ali kontrole s strani izvajalca javnega poziva, Ministrstva za gospodarstvo, turizem in šport ali drugih kontrolnih in revizijskih organov, je prijavitelj dolžan projektno mapo predložiti tudi v fizični obliki ali jo pokazati na kraju samem. V zvezi s tem poda izjavo pod točko b.

Prijavitelj z označitvijo točke c. pod materialno in kazensko odgovornostjo izjavlja, da je seznanjen in se strinja z vsemi pogoji in zahtevami, ki so navedeni v javnem pozivu in pozivni dokumentaciji ter jih v celoti sprejema, ter jamči, da so vse navedbe, ki so podane v vlogi resnične in ustrezajo dejanskemu stanju.

Prijavitelj z označitvijo točke d. izjavlja, da bo pri navajanju ali predstavljanju rokodelskega izdelka, financiranega na podlagi tega javnega poziva, vključeval navedbo: »Projekt je financiralo Ministrstvo za gospodarstvo, turizem in šport« in znak SLOVENSKO ROKODELSTVO (z logotipom glinene potičnice).

**Priloga št. 1: VAROVANJE OSEBNIH PODATKOV IN POSLOVNIH SKRIVNOSTI**

**1. Varstvo osebnih podatkov**

Varovanje osebnih podatkov bo zagotovljeno v skladu z veljavno zakonodajo, tj. Splošno uredbo o varstvu podatkov (General Data Protection Regulation, GDPR – Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L št. 119 z dne 4. 5. 2016), zadnjič popravljeno s Popravkom (UL L št. 127 z dne 23. 5. 2018, str. 2), (v nadaljevanju; Splošna uredba o varstvu podatkov) in Zakonom o varstvu osebnih podatkov (Uradni list RS, št. 163/22, v nadaljevanju: ZVOP-2).

**Osnovni podatki o upravljavcu in pooblaščeni osebi za varstvo osebnih podatkov**

**Identiteta in kontaktni podatki upravljavca osebnih podatkov:** Ministrstvo za gospodarstvo, turizem in šport, Kotnikova ulica 5, 1000 Ljubljana, tel.: (01) 400 33 11, e-mail: gp.mgts@gov.si, spletna stran: https://www.gov.si/drzavni-organi/ministrstva/ministrstvo-za-gospodarstvo-turizem-in-sport/, ki ga predstavlja minister Matjaž Han, tel.: 01 400 36 21, e-mail: gp.mgts@gov.si (v nadaljevanju: ministrstvo).

Ministrstvo je v skladu z zahtevo iz Splošne uredbe o varstvu podatkov imenovalo pooblaščeno osebo za varstvo osebnih podatkov, ki znotraj ministrstva preverja skladnost obdelav osebnih podatkov iz pristojnosti ministrstva v skladu s Splošno uredbo o varstvu podatkov in ZVOP-2. **Kontaktni podatki pooblaščene osebe za varstvo osebnih podatkov (DPO):** Katja Gregorčič Belšak, naslov: Ministrstvo za gospodarstvo, turizem in šport, Kotnikova ulica 5, 1000 Ljubljana, s pripisom »za pooblaščeno osebo za varstvo osebnih podatkov«, e-pošta: dpo.mgts@gov.si, tel.: (01) 400 33 11.

Ministrstvo se kot upravljavec zaveže, da bo zagotovilo zadostna jamstva za izvedbo ustreznih tehničnih in organizacijskih ukrepov na tak način, da bo njegova obdelava osebnih podatkov izpolnjevala zahteve iz Splošne uredbe o varstvu podatkov in ZVOP-2.

V nadaljevanju tega poglavja se besedna zveza »osebni podatki prijavitelja« oz. beseda »prijavitelj« ter beseda »posameznik« lahko nanaša tudi na druge osebe, oziroma na vse osebne podatke drugih oseb, katere bodo obdelovali zaposleni na ministrstvu ter drugi javni uslužbenci, ki so posebej omenjeni v nadaljevanju, v okviru izvajanja poziva.

**Osnovni podatki o obdelovalcu osebnih podatkov**

Javni poziv bo na podlagi pogodbe št. C2180-24-010035 o izvajanju in financiranju javnega razpisa in javnega poziva za rokodelstvo v letu 2025 za ministrstvo izvedel Javni sklad Republike Slovenije za regionalni razvoj in razvoj podeželja (v nadaljnjem besedilu: SRRS).

Glede obdelave osebnih podatkov je sklenjenDogovor o pogodbeni obdelavi osebnih podatkov, na podlagi katerega je SRRS pogodbeni obdelovalec osebnih podatkov za upravljavca.

**Identiteta in kontaktni podatki obdelovalca osebnih podatkov:** Javni sklad Republike Slovenije za regionalni razvoj in razvoj podeželja, Škrabčev trg 9a, 1310 Ribnica, tel: (01) 836 19 53, e-mail: info@srrs.si, spletna stran: https://www.srrs.si, ki ga predstavlja direktor Matjaž Ribaš, e-mail: info@srrs.si.

**Namen obdelave**

Namen obdelave je izvedba javnega poziva (preverba izpolnjevanja pozivnih pogojev, preverba točnosti podatkov glede na javne evidence), vodenje podatkov in evidenc (evidence izbranih in neizbranih prijaviteljev (vključno z zavrženimi vlogami), vodenje statističnih in drugih analitičnih evidenc), priprava opomnikov in drugih notranjih dopisov.

Ministrstvo in SRRS se zavezujeta, da bodo osebni podatki obdelani zakonito, pošteno in na pregleden način ter da bo od prijaviteljev zahtevalo, pridobivalo in obdelovalo zgolj osebne podatke, ki so neposredno in objektivno povezani z izvajanjem tega javnega poziva.

**Zakonitost obdelave in pravna podlaga**

Temelj zakonitosti obdelave osebnih podatkov, ki bodo posredovani v vlogi prijavitelja oziroma v dokazilih in drugih gradivih ob prijavi na zadevni javni poziv, izhaja iz c) točke prvega odstavka 6. člena Splošne uredbe o varstvu podatkov, saj prvi odstavek 19. člena Zakona o ohranjanju in razvoju rokodelstva (Uradni list RS, št. 78/23; v nadaljevanju: ZORR) določa, da se ukrepom za ohranjanje in razvoj rokodelstva, ki so finančne razvojne spodbude v višini največ 10.000 eurov za posameznega prejemnika, namenjene subjektom iz prve alineje prvega odstavka 13. člena ZORR in katerih predmet je dodeljevanje sredstev za projekte, sredstva dodeljujejo na podlagi javnega poziva, nadalje drugega odstavka 6. člena ZVOP-2, drugega odstavka 7. in drugega odstavka 11. člena ZORR ter 66. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb). Obdelava tovrstnih podatkov je potrebna za izvajanje nalog, povezanih z javnim pozivom (kot so npr. preverjanje izpolnjevanja pogojev, navedenih v vlogi, komunikacija s prijavitelji, izdaja sklepov o odobritvi dodelitve sredstev za projekt in višini dodeljenih sredstev ter sklenitev pogodb in s tem zamejeni združljivi nameni naknadne obdelave). Zagotovitev osebnih podatkov v kontekstu prijaviteljeve vloge in prijave na zadevni javni poziv oziroma pripadajočih dokazil je obveznost, ki je potrebna za izbor upravičencev ter za sklenitev pogodb. Morebitne posledice, če se tovrstni podatki ne zagotovijo, torej če se odda vloga, ki je pomanjkljiva, saj ne vsebuje določenih osebnih podatkov, ki bi bili z vidika presoje vloge nujni, je izdaja sklepa o zavrnitvi dodelitve sredstev za projekt, oziroma formalno zavrženje vloge. Prijavitelj je lahko skladno s pravili upravnega postopka pozvan, da svojo pomanjkljivo prijavo oziroma vlogo ustrezno dopolni. Če bo v prihodnje pogodba o financiranju sklenjena, bo obveznost posredovanja osebnih podatkov v kontekstu zahtevkov in pripadajočih dokazil oziroma drugih gradiv pogodbena obveznost prejemnika, pri čemer bo neizpolnjevanje te pogodbene obveznosti lahko privedlo do tega, da zahtevki ne bodo mogli biti plačani oziroma, v izjemnih primerih, celo do odstopa od pogodbe.

**Kategorije uporabnikov osebnih podatkov**

Posredovane osebne podatke bodo uporabljale sledeče kategorije oseb: zaposleni na zadevnem direktoratu, ki je pripravil javni poziv ter zaposleni na SRRS. Tako ministrstvo kot SRRS ne bosta prenesla prejetih osebnih podatkov v tretjo državo ali mednarodno organizacijo.

**Čas obdelave oziroma rok hrambe**

Prejeti osebni podatki se bodo obdelovali le toliko časa, dokler bo to potrebno za dosego namena, zaradi katerega so se zbirali ali nadalje obdelovali, torej dokler ne bo javni poziv zaključen. Po izpolnitvi namena obdelave pa bodo osebni podatki izbrisani oziroma uničeni. V izjemnih primerih, ko drugače ni mogoče določiti roka hrambe osebnih podatkov po koncu njihove obdelave, je to rok petih (5) let. Podobna rešitev velja tudi za primere, kadar Zakon o varstvu dokumentarnega in arhivskega gradiva ter arhivih (Uradni list RS, št. 30/06 in 51/14) oziroma na njegovi podlagi sprejet klasifikacijski načrt Ministrstva za gospodarstvo, turizem in šport predpisuje hrambo in tip hrambe dokumentov, v katerih se osebni podatki nahajajo, bodo tovrstni osebni podatki arhivirani in tam, kjer je mogoče, izbrisani – če niso trajno arhivsko gradivo.

Skladno z b) točko prvega odstavka 5. člena Splošne uredbe o varstvu podatkov je nadaljnja obdelava v namene arhiviranja v javnem interesu ali v statistične namene združljiva s prvotnim namenom obdelave, pri čemer se bodo osebni podatki, ki bodo arhivirani v javnem interesu oziroma v statistične namene, varovali z ustreznimi zaščitnimi ukrepi, ki so skladno s prvim odstavkom 89. člena Splošne uredbe o varstvu podatkov enaki drugim ukrepom za varstvo osebnih podatkov in so opredeljeni v nadaljevanju.

**Ukrepi za varovanje osebnih podatkov**

Zaposleni na ministrstvu in drugi javni uslužbenci, ki imajo po službeni dolžnosti dostop do osebnih podatkov, so po Splošni uredbi o varstvu podatkov, ZVOP-2 ter kazensko in civilno zavezani k varovanju osebnih podatkov za celotno obdobje trajanja pogodbe o zaposlitvi in tudi po njenem prenehanju. Ukrepi za varovanje osebnih podatkov, katere na tehnični ravni izvaja ministrstvo, vključujejo zlasti fizično varovanje gradiva, ki vsebuje osebne podatke na za to posebej določenih mestih in v posebnih varovanih omarah, ki so pod ključem. Pisarne uslužbencev, kjer se gradivo hrani, so varovane z navadnimi vrati in se zaklepajo, delovni prostori ministrstva pa so varovani tako z varnostno službo, kot kamerami ter varnimi vrati na vseh vhodih. Osebni podatki v elektronski obliki so zavarovani v informacijskem sistemu v skladu s pravili, ki urejajo informacijski sistem državne uprave. V organizacijskem smislu varnostni ukrepi predstavljajo predvsem spoštovanje načela minimalnosti, oziroma izvedbo psevdonimizacije podatkov, kadar je to mogoče in primerno za obdelavo, ter usposabljanje delavcev o varstvu in delu z osebnimi podatki. Skladno z dogovorom o pogodbeni obdelavi osebnih podatkov, ki ga je ministrstvo sklenilo s SRRS, le-ta kot obdelovalec osebnih podatkov zagotavlja enako zadostna jamstva za izvedbo ustreznih tehničnih in organizacijskih ukrepov na tak način, da obdelava izpolnjuje zahteve iz Splošne uredbe o varstvu podatkov in zagotavlja varstvo pravic posameznika, na katerega se nanašajo osebni podatki.

**Pravice prijavitelja in dodatne informacije**

Posameznik lahko od ministrstva ali SRRS kadarkoli zahteva dostop do osebnih podatkov in popravek ali izbris osebnih podatkov ali omejitev obdelave osebnih podatkov, ki se nanašajo nanj, tako da o tem obvesti skrbnika poziva ali pogodbe ali pooblaščeno osebo za varstvo osebnih podatkov. Posameznik ima tudi pravico, da ugovarja obdelavi osebnih podatkov in pravico do prenosljivosti svojih osebnih podatkov, pri čemer se, skladno s tretjim odstavkom 20. člena Splošne uredbe o varstvu podatkov, pravica do prenosa osebnih podatkov ne uporablja glede obdelave, ki je potrebna za opravljanje nalog, ki jih ministrstvo izvaja v javnem interesu ali pri izvajanju javne oblasti v skladu s področnim zakonom ali pravnim aktom, ki je enakovreden zakonu.

Posameznik, na katerega se nanašajo osebni podatki, **ima pravico do vložitve pritožbe pri nadzornem organu za varstvo osebnih podatkov** Republike Slovenije – Informacijski pooblaščenec, Dunajska cesta 22, SI-1000 Ljubljana, tel.: 01 230 97 30, e-mail: gp.ip@ip-rs.si, spletna stran: <https://www.ip-rs.si/>.

Osebni podatki prijavitelja ne bodo podvrženi avtomatiziranemu sprejemanju odločitev oziroma oblikovanju profilov iz prvega in četrtega odstavka 22. člena Splošne uredbe o varstvu podatkov.

**2. Varovanje poslovnih skrivnosti**

Prijavitelj, ki kandidira na javnem pozivu, se strinja, da bo celotna vloga, ne glede na tajnost ali zaupnost podatkov, na razpolago vsem zgoraj navedenim službam. S prijavo na javni poziv se prijavitelj strinja, da javni uslužbenci z namenom preverjanja vloge vpogledajo v vlogo ter vključno v tiste njene dele, ki so označeni kot poslovna skrivnost, saj je vpogled v te dele potreben za preverjanje izpolnjevanja pogojev s strani SRRS.

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi – poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US, 7/18 in 141/22, v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo SRRS lahko domneval, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

**Priloga št. 2: VZOREC POGODBE**

Barkoda

Slovenski regionalno razvojni sklad, Škrabčev trg 9a, 1310 Ribnica, matična št. 5940117, davčna št. 92466834, ki ga zastopa direktor Matjaž Ribaš (v nadaljevanju SRRS),

Subjekt-Naziv, Subjekt-Naslov, Subjekt-PostnaSt Subjekt-Posta, matična št. Subjekt-MaticnaSt, davčna št. Subjekt-DS, transakcijski račun IBAN StRacuna2, odprti pri X (v nadaljevanju Upravičenec),

sklepata

**POGODBO O FINANCIRANJU PROJEKTA**

**št.** **NazivProjekta2**

1. **UVODNA DOLOČILA**
2. **člen**

Pogodbeni stranki uvodoma soglasno ugotavljata, da so pravna podlaga za to pogodbo naslednji predpisi in dokumenti:

* Zakon o ohranjanju in razvoju rokodelstva (Uradni list RS, št. 78/23, v nadaljevanju: ZORR),
* Zakon o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP),
* Zakon o spodbujanju skladnega regionalnega razvoja (Uradni list RS, št. 20/11, 57/12, 46/16 in 18/23 – ZDU-1O),
* Zakon o javnih financah (Uradni list RS, št. št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23),
* Zakon o izvrševanju proračunov Republike Slovenije za leti 2025 in 2026 (Uradni list RS, št. 104/24),
* Proračun Republike Slovenije za leto 2025 (Uradni list RS, št. 123/23 in 104/24),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24),
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119 z dne 4. 5. 2016, str.1) zadnjič popravljena s Popravkom (UL L št. 127 z dne 23. 5. 2018, str. 2),
* Zakon o varstvu osebnih podatkov (Uradni list RS, št. 163/22),
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23-ZZPri),
* Poslovni in finančni načrt Javnega sklada Republike Slovenije za regionalni razvoj in razvoj podeželja za leti 2024 in 2025, ki ga je sprejela Vlada Republike Slovenije s sklepom št. 47602-3/2024/3 z dne 5. 3. 2024, Spremembe in dopolnitve (1), št. 47602-24/2024/3 z dne 12. 11. 2024,
* Program za ohranjanje in razvoj rokodelstva za leti 2025 in 2026, številka 313-12/2024-1, ki ga je sprejel minister, pristojen za gospodarstvo, turizem in šport dne 19. 11. 2024,
* Pogodba št. C2180-24-010035 o izvajanju in financiranju javnega razpisa in javnega poziva za rokodelstvo v letu 2025 z dne 23. 1. 2025 (sklenjena med Slovenskim regionalno razvojnim skladom in Ministrstvom za gospodarstvo, turizem in šport),
* Metodologija za izračun standardnega stroška na enoto za stroške dela v povezavi z razvojem in izdelavo rokodelskega izdelka, št. 313-12/2024/18 z dne 24. 02. 2025, NazivPoziva-OznakaPoziva, št. X ki ga je SRRS dne DD. MM. 2025 objavil v Uradnem listu RS, št. X in na svoji spletni strani (v nadaljevanju Javni poziv),
* vloga upravičenca na Javni poziv, št. KlasStDokumVloga (v nadaljevanju Vloga),
* Sklep o odobritvi dodelitve sredstev, št. KlasStDokumOdlocba, za potrjen projekt NazivProjekta3,
* vsa dokumentacija SRRS, povezana z Javnim pozivom, kar vključuje, Javni poziv in pozivno dokumentacijo ter morebitno drugo z Javnim pozivom povezano dokumentacijo med pogodbenima strankama.

1. **PREDMET POGODBE**
2. **člen**

Predmet pogodbe je financiranje »NazivProjekta« in nastalih stroškov dela v povezavi z razvojem in izdelavo rokodelskega izdelka (v nadaljevanju: Projekt) v obliki subvencije kot nepovratnih sredstev upravičencu ter opredelitev medsebojnih pravic in obveznosti med SRRS in upravičencem.

Projekt je povezan z rokodelsko panogo X iz Pravilnika o določitvi rokodelskih panog (Uradni list RS, št. 118/23).

Upravičenec je projekt v vlogi za financiranje natančno in določno opisal in je v nadaljevanju povzet kratek opis:

* x

Namen projekta je ohranjanje in razvoj rokodelstva ter spodbujanje razvoja podjetništva na področju rokodelstva.

Cilj projekta je razvoj in izdelava novega rokodelskega izdelka.

Financira se stroške dela v povezavi z razvojem in izdelavo enega novega rokodelskega izdelka na podlagi metodologije standardnega stroška na enoto za stroške dela v povezavi z razvojem rokodelskega izdelka o katerem upravičenec vodi projektno mapo.

Metodologijo za izračun standardnega stroška na enoto za stroške dela v povezavi z razvojem in izdelavo rokodelskega izdelka, št 313-12/2024/18 je dne 24. 2. 2025 sprejelo Ministrstvo za gospodarstvo, turizem in šport.

Rezultat projekta je rokodelski izdelek, izdelan v fizični obliki in v povezavi z njim izdelana projektna mapa.

Upravičenec se s podpisom pogodbe zavezuje, da bo zagotovil strokovno in vestno izvedbo projekta, katerega financiranje je predmet te pogodbe.

1. **POGODBENA VREDNOST**
2. **člen**

SRRS se obveže upravičencu financirati vrednost Projekta v višini največ do VrednostProjekta sredstev.

Višina sredstev vrednosti Projekta se določi tako, da se število lastno opravljenih ur upravičenca za razvoj in izdelavo rokodelskega izdelka pomnoži z vrednostjo standardnega stroška na enoto za stroške dela v povezavi z razvojem in izdelavo rokodelskega izdelka (v nadaljevanju: standardni strošek na enoto), ki znaša 13,76 EUR bruto na uro na podlagi metodologije standardnega stroška na enoto.

Upravičenec je opredelil načrtovana sredstva za Projekt v vlogi na Javni poziv z načrtovanim številom ur za razvoj in izdelavo rokodelskega izdelka, po vrstah del, v obdobju od datuma začetke izvedbe projekta do datuma zaključka Projekta. Načrtovana vrednost Projekta je določena na podlagi Evidence vrste opravljenih del in ur iz 2. točke Obrazca št. 2 (PROJEKT), s tem, ko je prijavitelj izpolnil oba stolpca z nazivom »VLOGA«. Evidenca predstavlja prilogo te pogodbe (priloga A) in je njen sestavni del.

Končna vrednost Projekta je določena na podlagi izpolnjene »Evidence vrste opravljenih del in ur v okviru projekta« iz 2. točke Obrazca št. 2 (PROJEKT), dopolnjene s stolpcema z nazivom »Zahtevek za izplačilo«, ki jo upravičenec priloži zahtevku za izplačilo.

Upravičenec se obveže zagotoviti lastna sredstva za morebitne materialne ali druge izdatke, ki so povezani z razvojem in izdelavo rokodelskega izdelka. Ti izdatki niso predmet Javnega poziva in te pogodbe.

1. **PRESOJA UPRAVIČENOSTI PROJEKTA**
2. **člen**

Upravičenost končne vrednosti Projekta SRRS presoja v okviru presoje zahtevka za izplačilo v skladu z določili Javnega poziva in te pogodbe, pod pogojem, da upravičenec zahtevek za izplačilo predloži na v javnem pozivu predpisan način na e-naslov: [info@srrs.si](mailto:info@srrs.si). Drugače posredovanih zahtevkov za izplačilo SRRS ne bo upošteval in jih bo v celoti zavrnil.

Upravičenec uveljavlja nepovratna sredstva za Projekt na način, da predloži Zahtevek za izplačilo na Prilogi št. 3 iz pozivne dokumentacije in predloži vsaj tri fotografije končno izdelanega rokodelskega projekta iz projektne mape v skladu s to pogodbo.

Izplačilo sredstev se izvede z nakazilom na TRR upravičenca, na podlagi pravočasno in popolno oddanega zahtevka za izplačilo, ki ga upravičenec predloži SRRS na v Javnem pozivu predpisan način na e-naslov: [info@srrs.si](mailto:info@srrs.si) ter po presoji in potrditvi upravičenosti dejansko opravljenih (realiziranih) del po posamezni vrsti del in števila opravljenih ur upravičenca s strani SRRS.

Opravljena dela so upravičena, če:

* so s Projektom neposredno povezana,
* so opredeljena po posamezni vrsti del,
* so dejansko nastala za dela, ki so bila opravljena in ima upravičenec dokazila (rezultate) o izvedbi posamezne vrste del,
* so nastala v obdobju upravičenosti razvidnem iz Javnega poziva,
* je bil rokodelski izdelek izdelan v fizični obliki in ima upravičenec izdelano projektno mapo.

Opravljene ure so upravičene, če:

* so s Projektom neposredno povezane,
* so opredeljene po posamezni vrsti del,
* so nastale v obdobju upravičenosti razvidnem iz Javnega poziva,
* je bil rokodelski izdelek izdelan v fizični obliki in ima upravičenec izdelano projektno mapo.

Upravičenec nosi tveganje, da mu opravljene ure ne bodo priznane kot upravičene, v primeru, da vsa dela v okviru Projekta niso izvedena v obdobju upravičenosti Projekta, kot sledi v nadaljevanju.

Obdobje upravičenosti Projekta prične teči od DD. MM. YYYY in se konča najkasneje do DD. MM. YYYY. V tem obdobju morajo biti dejansko opravljena (realizirana) vsa dela v okviru Projekta. SRRS ni dolžan financirati del upravičenca, če ta niso v celoti opravljena znotraj obdobja upravičenosti projekta.

Predmet pogodbe je izpolnjen, ko je v celoti zaključen Projekt in so opravljena vsa dela v okviru Projekta, ko je rokodelski izdelek izdelan v fizični obliki in je izdelana z njim povezana projektna mapa. Dokazno breme, da je predmet pogodbe izpolnjen skladno s to pogodbo, je na strani upravičenca.

1. **PROJEKTNA MAPA**
2. **člen**

Rezultat Projekta je rokodelski izdelek, izdelan v fizični obliki.

Projektna mapa za rokodelski izdelek je dokazilo o izvedenem Projektu.

Upravičenec se zavezuje, da za Projekt vodi in izdela projektno mapo, ki vsebuje:

* evidenco o načrtovanih in dejansko opravljenih (realiziranih) urah po posamezni vrsti del (načrtovana dela se opredelijo v vlogi, tako da se izpolni tabela v aplikaciji »e-Rsklad«, na naslovu www.r-sklad.si, o dejansko opravljenih delih se poroča tako, da se izpolni tabela v prilogi Zahtevka za izplačilo),
* dokazila o rezultatih, ki se nanašajo na posamezno vrsto del, oštevilčena po posamezni zaporedni številki vrste del (upravičenec hrani pri sebi),
* vsaj tri fotografije končno izdelanega rokodelskega izdelka (upravičenec odda na e-naslov: info@srrs.si kot prilogo Zahtevka za izplačilo),
* en primer končno izdelanega rokodelskega izdelka v fizični obliki, označenega z navedbo: »Projekt je financiralo Ministrstvo za gospodarstvo, turizem in šport« ter z znakom SLOVENSKO ROKODELSTVO in logotipom glinene potičnice (upravičenec hrani pri sebi); opomba: logotipi bodo dostopni na spletni strani www.srrs.si;

Upravičenec mora projektno mapo hraniti še najmanj pet (5) let po datumu zaključka projekta.

Ob oddaji zahtevka za izplačilo mora upravičenec oddati na e-naslov: info@srrs.si tri fotografije končno izdelanega rokodelskega Projekta. Preostale vsebine projektne mape hrani pri sebi.

1. **ZAHTEVEK ZA IZPLAČILO**
2. **člen**

Upravičenec uveljavlja nepovratna sredstva za Projekt na način, da predloži Zahtevek za izplačilo iz Priloge 3 iz pozivne dokumentacije.

Zahtevek za izplačilo bo objavljen na spletni strani [www.srrs.si](http://www.srrs.si) v zavihku Obrazci.

Zahtevek za izplačilo upravičenec odda na e-naslov: info@srrs.si, v roku 14 dni po zaključku Projekta oziroma najkasneje do vključno dne 15. 10. 2025. Delni zahtevki za izplačilo niso možni.

Zahtevek za izplačilo in izdelan rokodelski izdelek ter z njim povezana izdelana projektna mapa so osnova za izplačilo sredstev upravičencu s strani SRRS. Vsa dela v okviru Projekta morajo biti zaključena.

V zahtevku za izplačilo se vrednost Projekta določi na podlagi dejansko opravljenih (realiziranih) ur dela v obdobju trajanja Projekta. Upravičenost opravljenih del in število opravljenih ur končni upravičenci dokazujejo z rokodelskim izdelkom v fizični obliki in s projektno mapo.

Končna vrednost Projekta v zahtevku za izplačilo ne sme presegati načrtovane vrednosti Projekta iz vloge. SRRS v nobenem primeru ni dolžan upravičencu zagotoviti financiranja v znesku, ki presega maksimalno višino financiranja, k izplačilu katerega se je zavezal v 3. členu te pogodbe.

Izplačilo sredstev na podlagi končne vrednosti Projekta se izvede na TRR upravičenca, na podlagi pravočasno in popolno oddanega zahtevka za izplačilo s strani upravičenca ter po potrditvi upravičenosti dejansko opravljenih (realiziranih) delih po posamezni vrsti del in številu opravljenih ur upravičenca s strani SRRS-ja.

Za zahtevke za izplačilo, posredovane po 15. 10. 2025 SRRS ne zagotovi financiranja; upravičenec izgubi pravico do koriščenja sredstev, zahtevek za izplačilo bo zavrnjen.

V primeru, da SRRS v okviru presoje zahtevka za izplačilo na podlagi 4. člena te pogodbe ugotovi:

* pomanjkljivosti in napake v zahtevku za izplačilo,
* da upravičenec ni opravil določena dela v okviru Projekta (za ta dela ni navedel dokazil oziroma rezultata),
* da upravičenec ni oddal treh fotografij končno izdelanega rokodelskega izdelka na e-naslov: info@srrs.si,
* da upravičenec za izplačilo navaja vrednost Projekta, ki presega načrtovano vrednost Projekta iz vloge,

SRRS pozove upravičenca, da dopolni oziroma popravi zahtevek za izplačilo v roku osmih (8) dni.

V primeru, da SRRS pri pregledu popravljenega zahtevka za izplačilo ugotovi iste nepravilnosti in napake ali nove nepravilnosti in napake, ki izhajajo iz odpravljanja prvotno ugotovljenih nepravilnosti in napak, ali da se upravičenec ne odzove na poziv za odpravo pomanjkljivosti in napak, ali tudi po preteku treh (3) tednov od oddaje zahtevka za izplačilo ne zagotovi, da je zahtevek za izplačilo popoln, bo zahtevek za izplačilo zavrnjen.

Upravičencu bodo sredstva nakazana na njegov transakcijski račun naveden v pogodbi, po prejemu pravilno (popolno) izstavljenega zahtevka za izplačilo in njegove potrditve s strani SRRS. Izplačilo sredstev upravičencu bo v letu 2025.

Izpolnitev obveznosti iz prejšnjega odstavka je vezana na proračunske zmogljivosti v proračunskem letu 2025.

SRRS bo upravičencu nakazal sredstva isti ali naslednji dan po prejemu sredstev s strani Ministrstva za gospodarstvo, turizem in šport.

1. **OBVEZNOST UPRAVIČENCA**
2. **člen**

Upravičenec potrjuje in jamči, da:

* je SRRS seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev SRRS o sklenitvi te pogodbe,
* so vsi podatki v vlogi resnični in veljajo tudi v času sklenitve te pogodbe in v času trajanja te pogodbe,
* bo Projekt izvajal kot dober gospodar.

Upravičenec zagotavlja, da za stroške, ki so predmet financiranja po tej pogodbi, torej za isti namen, ni že prejel sofinanciranja iz državnega ali lokalnega proračuna ali mednarodnih virov.

1. **člen**

Upravičenec se zavezuje, da bo najkasneje v roku petih (5) delovnih dni od nastanka okoliščine SRRS obvestil:

* o vsaki spremembi osebnega imena ali naslova,
* o vsakršnem sporu ali kazenskem postopku, ki je ali bi utegnil nastati v zvezi z upravičencem ter o vseh drugih dejanjih, dejstvih ali okoliščinah, ki bi utegnile kakorkoli negativno vplivati na pravice ali obveznosti do SRRS po pogodbi ali kakorkoli ogroziti, otežiti ali onemogočiti izpolnjevanje drugih obveznosti upravičenca iz pogodbe.

1. **člen**

Če je v času veljavnosti te pogodbe nad upravičencem začet postopek zaradi insolventnosti nad fizično osebo, je upravičenec dolžan o postopku takoj obvestiti SRRS. Z dnem objave sklepa o začetku postopka iz prejšnjega stavka upravičenec nima več pravic po tej pogodbi in SRRS odstopi od pogodbe, razen če je sklep razveljavljen ali postopek končan na način, da lahko upravičenec posluje dalje.

1. **člen**

V kolikor je upravičenec fizična oseba oziroma je upokojenec rokodelec, s prejetjem sredstev (subvencije) na podlagi te pogodbe postane zavezanec za dohodnino, ker se prejeta sredstva štejejo kot dohodek iz drugega pogodbenega razmerja (vir 1230 - Dohodki iz drugega pogodbenega razmerja). Sredstva se bodo upoštevala pri napovedi za odmero dohodnine v skladu z določbami zakona, ki ureja dohodnino in zakona, ki ureja davčni postopek, ker se prejeta sredstva (subvencija) za upravičenca kot fizično osebo štejejo kot dohodek, od katerega se plačuje dohodnina. SRRS ima obveznost poročanja o davčnih odtegljajih ob izplačilu sredstev fizičnim osebam z obrazcem REK-O (šifra 1230 - Preostali dohodki iz drugega pogodbenega razmerja) Finančni upravi Republike Slovenije. SRRS bo upravičencu nakazal neto znesek po opravljenih davčnih odtegljajih.

V kolikor je upravičenec posameznik, ki opravlja osebno dopolnilno delo, povezano z rokodelstvom oziroma je nosilec dopolnilne dejavnosti na kmetiji, povezane z rokodelstvom, se prejeta sredstva (subvencija) na podlagi te pogodbe štejejo kot dohodek iz osebnega dopolnilnega dela (vir 1230 - Dohodek iz drugega pogodbenega razmerja). Prejemniki sredstev morajo sami vložiti napoved za odmero akontacije dohodnine od dohodka iz drugega pogodbenega razmerja v skladu z določbami zakona, ki ureja dohodnino in zakona, ki ureja davčni postopek. Upravičenec ima za prejeta sredstva sam obveznost izračuna, odtegnitve in plačila davčnega odtegljaja pri Finančni upravi Republike Slovenije. Upravičenec mora oddati napoved za odmero davka od dohodka iz dejavnosti, obdavčitev dohodka iz dejavnosti pa je odvisna od njegovega načina ugotavljanja davčne osnove. SRRS bo upravičencu nakazal bruto znesek. Posamezniki, ki opravljajo osebno dopolnilno delo, povezano z rokodelstvom, morajo imeti v zvezi s prejetimi sredstvi kupljeno veljavno vrednotnico v obdobju izvajanja projekta na podlagi javnega poziva.

1. **PRAVICA ODSTOPA OD POGODBE**
2. **člen**

SRRS odstopi od pogodbe v primerih, da upravičenec:

* ni v celoti izvedel Projekta (izdelal rokodelskega izdelka in z njim povezane projektne mape),
* ni avtor rokodelskega izdelka,
* je navajal lažne ali netočne podatke, jih ponarejal ali namerno izpuščal,
* je prejel tudi druga sredstva za stroške, ki so predmet financiranja po tej pogodbi, iz državnega ali lokalnega proračuna ali mednarodnih virov ali pa so bila odobrena, ne da bi o tem do sklenitve te pogodbe pisno obvestil SRRS.

Predčasen odstop upravičenca od pogodbe pomeni neizpolnitev pogodbenih obveznosti.

SRRS v primerih iz prvega odstavka tega člena posreduje upravičencu opomin glede kršitev pogodbenih določil in na njene posledice ter ga pozove, da v roku osmih (8) dni odpravi nepravilnosti oziroma izpolni pogodbene obveznosti.

V kolikor upravičenec kršitev kljub opominu ne odpravi, ima SRRS pravico, da upravičencu odpove pogodbo in od upravičenca zahteva, da v roku 15 dni od odpovedi pogodbe, vrne izplačana sredstva, prejeta na podlagi te pogodbe skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva nakazila v dobro proračuna Republike Slovenije.

V kolikor upravičenec v primeru odpovedi pogodbe ne vrne celotnega zahtevanega zneska, kot izhaja iz tega člena, bo SRRS terjatev sodno izterjal.

1. **KONTROLA**
2. **člen**

Upravičenec se zavezuje, da bo skrbniku pogodbe s strani SRRS, drugim predstavnikom SRRS, Ministrstvu za gospodarstvo, turizem in šport ali drugim kontrolnim in revizijskim organom ter drugim institucijam, omogočil kontrolo realizacije Projekta in vpogled v projektno mapo na kraju samem ter predložil celotno dokumentacijo k vsaki točki projektne mape, tudi še pet (5) let po izteku te pogodbe.

Prav tako se upravičenec zavezuje, da bo nadzornim organom predložil vse dokumente, ki izkazujejo resničnost, pravilnost in skladnost stroškov dela financiranega projekta. V primeru preverjanja na kraju samem bo upravičenec omogočil vpogled v računalniške in računovodske programe, listine in postopke v zvezi z izvajanjem Projekta ter v rezultate Projekta (iz dokumentarnih in informacijskih sistemov).

SRRS lahko opravi tudi nenajavljen nadzor.

1. **OSEBNI PODATKI IN POSLOVNA SKRIVNOST**
2. **člen**

Pogodbeni stranki se zavezujeta k varovanju osebnih podatkov v skladu z veljavno zakonodajo, tj. Splošno uredbo o varstvu podatkov (General Data Protection Regulation, GDPR – Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L št. 119 z dne 4. 5. 2016, str. 1), popravljeno s Popravkom (UL L št. 127 z dne 23. 5. 2018, str. 2) in Zakonom o varstvu osebnih podatkov (Uradni list RS, št. 163/22).

Vsi podatki iz te pogodbe, prilog in izpolnjenih obrazcev te pogodbe in dokumentacije, so informacije javnega značaja, razen tistih, ki jih upravičenec posebej označi kot poslovno skrivnost. Poslovna skrivnost se lahko nanaša na posamezen podatek ali na del zahtevka, ne more pa se nanašati na celoten zahtevek.

1. **člen**

Upravičenec izrecno soglaša in dovoljuje SRRS, da vse podatke o tej pogodbi ali podatke, pridobljene v zvezi z njo ali v zvezi s Projektom in podatke, ki jih je kadarkoli pridobil v zvezi z izvrševanjem te pogodbe, hrani, obdeluje in posreduje v obsegu, ki je nujno potreben drugim osebam, ki morajo biti seznanjene z vsebino te pogodbe zaradi narave storitve, ki jih opravljajo zanjo.

1. **člen**

Ne glede na določbe prejšnjega člena je SRRS upravičen na primeren način objaviti podatke o višini in namenu financiranja ter prejemniku sredstev.

1. **SKRBNIK POGODBE IN POŠILJANJE OBVESTIL**
2. **člen**

Vsa pisanja v zvezi s Pogodbo morajo biti pisna. SRRS in upravičenec si bosta pisanja pošiljala na naslove, kot je določeno v tem členu.

Za SRRS velja:

* naslov: Slovenski regionalno razvojni sklad, Škrabčev trg 9a, 1310 Ribnica, E-naslov: [info@srrs.si](mailto:info@srrs.si);
* poslovni skrbnik pogodbe: ImePriimek, T: 01 837 21 XX, E:ime.priimek@srrs.si,
* skrbnik črpanja in spremljave: Mašenjka Hvala, T: 01 837 21 65, E: [masenjka.hvala@srrs.si](mailto:masenjka.hvala@srrs.si).

Skrbnik pogodbe na strani upravičenca je upravičenec sam, s sledečimi podatki:

* naslov: Subjekt-Naziv2, Subjekt-Naslov2, Subjekt-PostnaSt2 Subjekt-Posta2;
* T: 0X 8XX XX, M: XXX XXX XXX, E:X.

Šteje se, da so vsa obvestila v zvezi s to Pogodbo prejeta z dnem osebne vročitve ali vročitve po pošti ali prejema elektronskega sporočila, če je bilo obvestilo posredovano na zgornje naslove v običajnem delovnem času med 8. in 16. uro, sicer se šteje, da je bilo prejeto naslednji delovni dan.

1. **PROTIKORUPCIJSKA KLAVIZULA**
2. **člen**

V primeru, da se ugotovi, da pri izvajanju te pogodbe kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Če se ugotovi, da za prejemnika obstaja prepoved poslovanja iz 35. člena Zakona o integriteti in preprečevanju korupcije (ZlntPK) (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23 – ZZPri), je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. **PREPOVED ODSTOPA IN USTANOVITVE ZASTAVNE PRAVICE NA TERJATVI**
2. **člen**

Upravičenec se zavezuje, da svojih terjatev do SRRS iz naslova te pogodbe ne bo odstopil ali odstopil v zavarovanje tretjim pravnim ali fizičnim osebam. Upravičenec se prav tako zavezuje, da na svojih terjatvah do SRRS iz naslova te pogodbe ne bo ustanovil zastavne pravice in s sredstvi, pridobljenimi po tej pogodbi, ne bo razpolagal na način, ki je (ali bi bil) v nasprotju z namenom pogodbe opredeljenim v 2. členu pogodbe.

1. **KONČNE DOLOČBE**
2. **člen**

Vsa morebitna nesoglasja bosta pogodbeni stranki reševali sporazumno. V primeru spora je pristojno sodišče v Ljubljani.

1. **člen**

To pogodbo je iz objektivnih okoliščin mogoče spremeniti z dodatkom k tej pogodbi pred iztekom veljavnosti pogodbe.

1. **člen**

Pogodba je sklenjena v elektronski obliki, ki začne veljati z dnem podpisa pogodbenih strank, katere dokument elektronsko podpišeta z uporabo kvalificiranega digitalnega potrdila.

Št. dokumenta: Avtomatsko-ne spreminjaj

|  |  |
| --- | --- |
| **Sopodpisnik1-Vloga2** | **Slovenski regionalno razvojni sklad** |
| Sopodpisnik1\_Naziv  {SIGN1} | PodpisnikSkladj, nazivDMj |

Priloga k pogodbi:

* Priloga A: Izpolnjena »Evidenca vrste opravljenih del in ur« v okviru Projekta iz 2. točke Obrazca št. 2 (PROJEKT) iz vloge na Javni poziv in besedilo pozivne dokumentacije

**Priloga št. 3:**

**ZAHTEVEK ZA IZPLAČILO**

Zahtevek za izplačilo je dostopen na spletni strani [www.srrs.si](http://www.srrs). Upravičenec ga izpolni in skupaj s prilogami odda na e-naslov: [info@srrs.si](mailto:info@srrs.si).

|  |  |
| --- | --- |
| 1. Zahtevek za izplačilo: | Ime in priimek:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Naziv projekta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Številka pogodbe o financiranju projekta:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum zahtevka: \_\_\_\_\_\_\_\_\_\_\_\_\_\_\_\_\_\_  (zahtevek je potrebno oddati v roku 14 dni po zaključku projekta oziroma najkasneje do 15. 10. 2025) |
| 1. Projektna mapa: | **Kot dokazilo o izvedenem projektu,** **imam izdelano projektno mapo**, ki vsebuje:   1. evidenco o načrtovanih in dejansko opravljenih (realiziranih) urah po posamezni vrsti del v okviru projekta po zaporedni številki vrste del 1-8   *(v tabelo, ki je priloga k temu Zahtevku za izplačilo se prepiše podatke o načrtovanih delih in urah, ki so bile opredeljen v vlogi, nato pa se vpiše dejansko opravljena dela in ure),*   1. dokazila o rezultatih, oštevilčena po posamezni zaporedni številki vrste del 1-8 *(hranim pri sebi),* 2. vsaj tri fotografije končno izdelanega rokodelskega izdelka *(se posredujejo na e-naslov* [*info@srrs.si*](mailto:info@srrs.si) *kot priloga temu Zahtevku za izplačilo),* 3. en primer končno izdelanega rokodelskega izdelka v fizični obliki, označen z navedbo: »Projekt je financiralo Ministrstvo za gospodarstvo, turizem in šport« ter z znakom SLOVENSKO ROKODELSTVO in logotipom glinene potičnice *(hranim pri sebi).*   Projektno mapo bom hranil pri sebi še najmanj 5 let po datumu zaključka projekta. V primeru zahteve ali kontrole s strani izvajalca javnega poziva, Ministrstva za gospodarstvo, turizem in šport ali drugih kontrolnih in revizijskih organov, bom predložil projektno mapo v fizični obliki ali jo pokazal na kraju samem. |
| 1. Končna vrednost projekta: | **Končna vrednost projekta znaša \_\_\_\_\_EUR**  Končna vrednost projekta je izračunana tako, da se dejansko opravljene (realizirane) ure dela na projektu pomnožijo z 13,76 EUR/uro, ki je določen kot standardni strošek na enoto za stroške dela za razvoj in izdelavo rokodelskega izdelka na podlagi javnega poziva.  Končna vrednost projekta v tem zahtevku za izplačilo ne sme presegati načrtovane vrednosti projekta iz vloge. |
| 1. Izplačilo sredstev: | Sredstva na podlagi končne vrednosti projekta bodo izplačana na TRR upravičenca, na podlagi pravočasno in popolno oddanega Zahtevka za izplačilo ter po potrditvi upravičenosti opravljenih del in števila opravljenih ur upravičenca s strani izvajalca javnega poziva. |

Priloga k Zahtevku za izplačilo je izpolnjena evidenca opravljenih del in ur v okviru projekta (v word dokumentu):

|  |  |  |  |  |  |
| --- | --- | --- | --- | --- | --- |
|  | **Vrsta del v okviru projekta** | **VLOGA**  **Opis načrtovanih del prijavitelja** (opisati v nekaj kratkih stavkih ali alinejah)  **in predviden rezultat** (navesti vsaj en rezultat, ki ga bo prijavitelj predložil ob zaključku projekta kot dokazilo o opravljenih delih) | **VLOGA**  **Načrtovano število ur**  (plan) | **ZAHTEVEK ZA IZPLAČILO**  **Opis dejansko opravljenih del** (opisati v nekaj kratkih stavkih ali alinejah, kaj je bilo realizirano)  **in doseženi rezultat(i)** (navesti rezultat ob zaključku projekta kot dokazilo o opravljenih delih) | **ZAHTEVEK ZA IZPLAČILO**  **Dejansko opravljene**  **(realizirane) ure**  (realizacija) |
| 1 | **Kreativne zamisli in iskanje idejnih zasnov:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 2 | **Tehnologija izdelave rokodelskega izdelka:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 3 | **Videz rokodelskega izdelka:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 4 | **Testne različice rokodelskega izdelka:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 5 | **Izdelava končnega rokodelskega izdelka:**  (obvezno izpolniti) | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 6 | **Kratka analiza trga:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 7 | **Zbiranje informacij o oblikah in načinih opravljanja rokodelstva kot dejavnosti:**  (obvezno izpolniti) | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
| 8 | **Druga dela povezana s projektom:** | Opis:  -  -  -  Rezultat (dokazilo o izvedbi del):  - | Št. ur: | Opis:  -  -  -  Rezultat (dokazilo o izvedbi del):  - | Št. ur: |
|  | **SKUPAJ** | **Načrtovana vrednost projekta:** **\_\_\_\_\_\_\_\_\_\_ EUR**  (načrtovano število ur projekta \* 13,76 EUR/uro, ki je določen kot standardni strošek na enoto za stroške dela za razvoj in izdelavo rokodelskega izdelka na podlagi javnega poziva) | **Načrtovano št. ur projekta: \_\_\_\_** | **Končna vrednost projekta:**  **\_\_\_\_\_EUR**  (dejansko opravljene ure \* 13,76 EUR/uro) | **SKUPNO število dejansko opravljenih**  **(realiziranih) ur:**  **\_\_\_\_\_\_\_** |

Ne pozabite: Poleg Zahtevka za izplačilo in zgornje evidence, upravičenec na e-naslov [info@srrs.si](mailto:info@srrs.si) posreduje še vsaj tri fotografije končno izdelanega rokodelskega izdelka.